

**РЕПУБЛИКА СРБИЈА**

**ОПШТИНА ОСЕЧИНА**

**ГОДИШЊИ ИЗВЕШТАЈ О РАДУ**

**ЗА 2017. ГОДИНУ**

**ОДЕЉЕЊЕ ЗА ИНСПЕКЦИЈСКЕ ПОСЛОВЕ**

**- КОМУНАЛНА ИНСПЕКЦИЈА-**

**Јануар, 2018. године**

 Комунална инспекција у свом раду примењује Закон о комуналним делатностима („Службени гласник РС“, број 88/2011 и 104/2016), Закон о инспекцијском надзору („Службени гласник РС“, број 36/2015), Закон о трговини („Службени гласник РС“ број 53/2010. и 10/2013) и одлуке Скупштине општине Осечина донете на основу закона којима се ближе уређује обављање комуналних делатности, пружање комуналних услуга и прописују услови за њихово обављање.
Одлуке Скупштине општине Осечина које ова Инспекција примењује у свом раду су:
2. Одлука о комуналним делатностима („Службени гласник општине Осечина“, број 9/15);
3. Одлука о радном времену;

4. Одлука о локалним комуналним таксама („Службени гласник општине Осечина“, број 10/2016);

5. Одлука о држању домаћих животиња („Службени гласник општине Осечина“, број 5/11).

 Права и дужности комуналног инспектора прописана су чланом 34. Закона о комуналним
делатностима, тако да комунални инспектор има право и дужност да у вршењу инспекцијског надзора:
1) Прегледа опште и појединачне акте, евиденције и другу документацију вршилаца
комуналне делатности и других правних и физичких лица;

2) Саслуша и узима изјаве од одговорних лица код вршилаца комуналне делатности и других
правних и физичких лица;

3) Прегледа објекте, постројења и уређаје за обављање комуналне делатности и пословне
просторије ради прикупљања неопходних података;

4) Наложи решење да се комунална делатност обавља на начин утврђен законом и
прописима донетим на основу закона;

5) Наложи решењем извршење утврђених обавеза и предузимање мера за отклањање
недостатака у обављању комуналне делатности;

6) Прегледа објекте, постројења и уређаје који служе коришћењу комуналних услуга,
укључујући и оне које представљају унутрашње инсталације и припадају кориснику комуналне
услуге;

7) Наложи решењем отклањање недостатака на унутрашњим инсталацијама и да приступи
тим инсталацијама приликом извршења решења којим је наложено отклањање недостатака или
искључење корисника са комуналног система;

8) Наложи решењем уклањање ствари и других предмета са површина јавне намене ако су
они ту остављени противно прописима;

9) Забрани решењем одлагање отпада на местима која нису одређена за ту намену;

10) Забрани решењем уништење зелених површина, ограда и других комуналних објеката;

11) Подноси захтеве за покретање прекршајног поступка;

12) Предузима и друге мере прописане Законом и подзаконским прописима.

Применом закона и одлука Скупштине општине Осечина, комунална инспекција је у току овог
извештајног периода обављала свакодневне контроле ЈКП „Осечина“, као вршиоца комуналних услуга,по питању:

* снабдевања водом за пиће ;
* изношења комуналног отпада и кућног смећа из варошице и околних села;
* одржавањa улица, зелених површина и других површина јавне намене у општини;
* одржавања објеката атмосферских и отпадних вода;
* одржавања и управљања пијацама;

 Контролама је утврђено да је водоснабдевање у 2017. години било
уредно, осим кратких прекида због кварова на водоводној мрежи. Кварови су отклањани у најкраћем времену од стране ЈКП Осечина.

Изражени су проблеми на објектима канализационе мреже, тј.изливања отпадних вода на јавне површине, нарочито у делу раскрснице Цара Лазара и Карађорђеве улице као и шахте поред стамбених зграда у Карађорђевој улици.

Станари се свакодневно обраћају Комуналној инспекцији захтевима за излазак на лице места ради утврђивања чињеничног стања и издавања налога за њихово отклањање.
 Што се тиче објеката за одвођење површинских отпадних вода, ЈКП Осечина је вршило чишћење и испирања отворених канала по налогу комуналне инспекције.

Изношење комуналног отпада и смећа Комунално предузеће врши према Програму и у складу са Одлуком о комуналним делатностима, најмање два пута недељно из варошице, а из неких делова и свакодневно, док у приградским насељима ове послове врши једном недељно.

Због недовољног броја аутосмећара и честих кварова, дешавало се да се пар пута смеће нагомила, али све је решавано у најбржем временском периоду.

Одржавање површина јавне намене, зелених површина, као и прање улица, врши Комунално предузеће према Програму а извршење ових послова контролише Комунална инспекција.
 Инспекција је извршила у месецу априлу контролу свих угоститељских објеката у варошици по питању постављања летњих башти, као и трговинских и сачинила записнике на лицу места, са утврђеном површином башти и наложила прибављање одобрења за постављање.

Спровођене су заједничке акције са републичком тржишном инспекцијом контроле продаје робе ван пословног објекта.

|  |
| --- |
| **УКУПАН БРОЈ ЗА 2017. ГОД.** |
| РЕДОВАН НАДЗОР | 12 |
| ВАНРЕДНИ НАДЗОР | 66 |
| КОНТРОЛНИ НАДЗОРИ | 126 |
| ДОПУНСКИ НАДЗОР | / |
| ПРИТУЖБЕ НА РАД ИНСПЕКТОРА | / |
| ПОДНЕТЕ ПРИЈАВЕ ДРУГОМ НАДЛЕЖНОМ ОРГАНУ ЗА УЧИЊЕНО КРИВИЧНО ДЕЛО ИЛИ ПРИВРЕДНИ ПРЕСТУП | / |
| ЗАХТЕВ ЗА ПОКРЕТАЊЕ ПРЕКРШАЈНОГ ПОСТУПКА | 6 |
| НЕРЕГИСТРОВАНИ СУБЈЕКТИ | 12 |
| ОСТАЛО | У 2017. години ова инспекција је вршила надзор у заједничким акцијама са Рапубличком тржишном инспецијом. У току 2018. ове заједничке акције ће се наставити. |

КОМУНАЛНИ ИНСПЕКТОР

дипл.инж. Сузана Глигорић

КОМУНАЛНО-ТРЖИШНИ ИНСПЕКТОР

дипл.инж. Величко Марковић